CELEX: 32021D0722
Language: el
Date: 2021-05-03 00:00:00
Title: Απόφαση (ΕΕ) 2021/722 της Επιτροπής της 3ης Μαΐου 2021 για την ανανέωση της εντολής τριών υφιστάμενων μελών της Ευρωπαϊκής Στατιστικής Συμβουλευτικής Επιτροπής και για τον διορισμό δύο νέων μελών

4.5.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 154/5
               
            
         ΑΠΟΦΑΣΗ (ΕΕ) 2021/722 ΤΗΣ ΕΠΙΤΡΟΠΗΣ
         της 3ης Μαΐου 2021
         για την ανανέωση της εντολής τριών υφιστάμενων μελών της Ευρωπαϊκής Στατιστικής Συμβουλευτικής Επιτροπής και για τον διορισμό δύο νέων μελών
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη την απόφαση αριθ. 234/2008/ΕΚ του Ευρωπαϊκού Κοινοβουλίου και του Συμβουλίου, της 11ης Μαρτίου 2008, για τη σύσταση της Ευρωπαϊκής Στατιστικής Συμβουλευτικής Επιτροπής και την κατάργηση της απόφασης 91/116/ΕΟΚ του Συμβουλίου (1), και ιδίως το άρθρο 4 παράγραφος 1 στοιχείο α),
         Εκτιμώντας τα ακόλουθα:
         
                     (1)
                  
                  
                     Με την απόφαση 2016/C12/02 της Επιτροπής (2) διορίστηκαν τέσσερα μέλη της Ευρωπαϊκής Στατιστικής Συμβουλευτικής Επιτροπής (στο εξής: επιτροπή) για θητεία πέντε ετών. Η εντολή των εν λόγω μελών έληξε στις 31 Δεκεμβρίου 2020. Τρία από τα μέλη συμφώνησαν με την ανανέωση της θητείας τους.
                  
               
                     (2)
                  
                  
                     Ένα από τα τέσσερα μέλη που διορίστηκαν με την απόφαση 2016/C12/02 δεν είναι διαθέσιμο για ανανέωση της εντολής του και, ως εκ τούτου, θα πρέπει να αντικατασταθεί.
                  
               
                     (3)
                  
                  
                     Τα υπόλοιπα οκτώ μέλη διορίστηκαν με την απόφαση 2019/C63/05 της Επιτροπής (3). Οι αντίστοιχες εντολές τους λήγουν το 2024. Ωστόσο, ένα από τα εν λόγω οκτώ μέλη παραιτήθηκε και θα πρέπει, συνεπώς, να αντικατασταθεί για το υπόλοιπο της θητείας του.
                  
               
                     (4)
                  
                  
                     Δεδομένου ότι ο εφεδρικός κατάλογο επιλεγέντων με την απόφαση 2019/C63/05 έχει καταστεί παρωχημένος, τα κράτη μέλη διαβίβασαν στην Επιτροπή, κατόπιν αιτήματός της, κατάλογο υποψηφίων με αναγνωρισμένα προσόντα στον τομέα της στατιστικής, για τους σκοπούς του διορισμού των νέων μελών της επιτροπής.
                  
               
                     (5)
                  
                  
                     Η Επιτροπή, κατά την επιλογή των δύο νέων μελών, προσπαθεί να εξασφαλίσει την ίση εκπροσώπηση των χρηστών, των απαντώντων και των άλλων παραγόντων που συμμετέχουν στην κατάρτιση των ενωσιακών στατιστικών (συμπεριλαμβανομένων της επιστημονικής κοινότητας, των κοινωνικών εταίρων και της κοινωνίας των πολιτών),
                  
               
                     (6)
                  
                  
                     Η Επιτροπή ζήτησε τη γνώμη του Ευρωπαϊκού Κοινοβουλίου και του Συμβουλίου όσον αφορά την ανανέωση των εντολών και τους νέους διορισμούς, και τα εν λόγω θεσμικά όργανα διατύπωσαν θετική γνώμη,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Οι εντολές του κ. Claudiu HERTELIU, της κ. Ariane KÖNIG και της κ. Biruta SLOKA ανανεώνονται για περίοδο πέντε ετών, η οποία αρχίζει την 1η Ιανουαρίου 2021 και λήγει στις 31 Δεκεμβρίου 2025.
         
         
            Άρθρο 2
            Η κα Roxane SILBERMAN διορίζεται μέλος της Ευρωπαϊκής Στατιστικής Συμβουλευτικής Επιτροπής για θητεία πέντε ετών, η οποία αρχίζει την 1η Ιανουαρίου 2021 και λήγει στις 31 Δεκεμβρίου 2025.
         
         
            Άρθρο 3
            Ο κ. Antti RIPATTI διορίζεται μέλος της Ευρωπαϊκής Στατιστικής Συμβουλευτικής Επιτροπής για την περίοδο που αρχίζει την 1η Ιανουαρίου 2021 και λήγει στις 8 Μαΐου 2024.
         
         
            Άρθρο 4
            Η παρούσα απόφαση αρχίζει να ισχύει την τρίτη ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
         
         
            Βρυξέλλες, 3 Μαΐου 2021.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 73 της 15.3.2008, σ. 13.
         
            (2)  Απόφαση 2016/C12/02 της Επιτροπής, της 14ης Ιανουαρίου 2016, σχετικά με τον διορισμό τεσσάρων μελών της ευρωπαϊκής στατιστικής συμβουλευτικής επιτροπής (ΕΕ C 12 της 15.1.2016, σ. 2).
         
            (3)  Απόφαση 2019/C 63/05 της Επιτροπής, της 14ης Φεβρουαρίου 2019, σχετικά με τον διορισμό οκτώ μελών της Ευρωπαϊκής Στατιστικής Συμβουλευτικής Επιτροπής (ΕΕ C 63 της 18.2.2019, σ. 4).